ಗುಜರಾತ್ ನಲ್ಲಿ ನಡೆದ ಜಾಗತಿಕ ಪಾಟೀದಾರ್ ವಾಣಿಜ್ಯ ಶೃಂಗಸಭೆಯ ಉದ್ಘಾಟನಾ ಸಮಾರಂಭದಲ್ಲಿ ಪ್ರಧಾನಮಂತ್ರಿ ಅವರ ಭಾಷಣದ ಕನ್ನಡ ಅನುವಾದ

ನಮಸ್ತೆ, ಗುಜರಾತಿನ ಜನಪ್ರಿಯ ಮುಖ್ಯಮಂತ್ರಿ ಶ್ರೀ ಭೂಪೇಂದ್ರ ಭಾಯಿ ಪಟೇಲ್, ನನ್ನ ಸಂಪುಟ ಸಹೋದ್ಯೋಗಿಗಳಾದ ಮನ್ಸುಖ್ ಭಾಯ್, ಪುರುಷೋತ್ತಮ್ ರುಪಾಲಾ ಮತ್ತು ಅನುಪ್ರಿಯಾ ಜೀ; ಗುಜರಾತಿನ ಬಿಜೆಪಿ ಅಧ್ಯಕ್ಷರಾದ ಶ್ರೀ ಸಿ.ಆರ್. ಪಾಟೀಲ್, ಸರ್ದಾರ್ ಧಾಮ್ ನ ಅಧ್ಯಕ್ಷರಾದ ಶ್ರೀ ಗಜ್ಜಿ ಭಾಯಿ ಸುತಾರಿಯಾ, ಪಾಟೀದಾರ್ ಸಮಾಜದ ಎಲ್ಲಾ ಗೌರವಾನ್ವಿತ ಸದಸ್ಯರು, ದೇಶ ವಿದೇಶಗಳ ಎಲ್ಲಾ ಗಣ್ಯ ಅತಿಥಿಗಳು, ಕೈಗಾರಿಕಾ ಪ್ರಪಂಚದ ಸ್ನೇಹಿತರೇ, ಮಹಿಳೆಯರೇ ಮತ್ತು ಮಹನೀಯರೇ! ಇಂದಿನ ಕಾರ್ಯಕ್ರಮವು ಎಷ್ಟು ಮಹತ್ವದ್ದಾಗಿದೆಯೆಂದರೆ, ಗುಜರಾತ್ ಸರ್ಕಾರ ಮತ್ತು ಗುಜರಾತ್ ನ ಭಾರತೀಯ ಜನತಾ ಪಕ್ಷದ ಪ್ರತಿಯೊಬ್ಬರೂ ನಿಮ್ಮೊಂದಿಗೆ ಇಲ್ಲಿ ಇರುತ್ತಿದ್ದರು. ಆದರೆ ಇಂದು ಮತ್ತೊಂದು ಕಾರ್ಯಕ್ರಮವು ಈ ಕಾರ್ಯಕ್ರಮದ ಅವಧಿಯಲ್ಲೇ ಆಯೋಜನೆಯಾಗಿದೆ. ಬಿಜೆಪಿ ರಾಷ್ಟ್ರೀಯ ಅಧ್ಯಕ್ಷರು ಕೂಡ ಇಂದು ಅಹಮದಾಬಾದ್ ನಲ್ಲಿದ್ದಾರೆ. ಎಲ್ಲಾ ಸಂಸದರು, ಶಾಸಕರು ಮತ್ತು ಮಂತ್ರಿಗಳೊಂದಿಗೆ ಮತ್ತೊಂದು ಪ್ರಮುಖ ಕಾರ್ಯಕ್ರಮವಿದೆ. ಹಾಗಾಗಿ ನಾನು, “ನಾನು ಹೋಗುತ್ತಿದ್ದೇನೆ, ಅಲ್ಲಿನ ವಿಷಯಗಳನ್ನು ನಿಭಾಯಿಸುತ್ತೇನೆ” ಎಂದು ಅವರಿಗೆ ಹೇಳಿದೆ. ಅವರೆಲ್ಲರಿಗೂ ಇದರ ಬಗ್ಗೆ ಆತಂಕವಿತ್ತು; ಆದರೆ, ನಾನು ಇಲ್ಲಿಗೆ ಬರುತ್ತೇನೆ ಮತ್ತು ಚಿಂತಿಸಬೇಕಾಗಿಲ್ಲ ಎಂದು ನಾನು ಅವರಿಗೆ ಹೇಳಿದೆ; ಅವರು ತಮ್ಮ ತಮ್ಮ ಕಾರ್ಯಕ್ರಮಗಳನ್ನು ಮುಂದುವರಿಸಬಹುದು. ನನ್ನ ಮುಂದೆ ಅನೇಕ ಪರಿಚಿತ ಮುಖಗಳನ್ನು ನೋಡಲು ನನಗೆ ಸಂತೋಷವಾಗಿದೆ. ಸೂರತ್ ವಿಶ್ವದ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಒಂದಾಗಿದೆ ಎಂದು ನಮಗೆಲ್ಲರಿಗೂ ತಿಳಿದಿದೆ ಮತ್ತು ಇಂದು ನೀವೆಲ್ಲರೂ ಸೂರತ್ ನಲ್ಲಿ ಹೊಸ ನಿರ್ಣಯಗಳನ್ನು ತೆಗೆದುಕೊಳ್ಳುತ್ತಿದ್ದೀರಿ. ನಿಮಗೆಲ್ಲರಿಗೂ ಹೃತ್ಪೂರ್ವಕ ಅಭಿನಂದನೆಗಳು! ಕೆಲವು ತಿಂಗಳ ಅವಧಿಯಲ್ಲಿ, ಸರ್ದಾರ್ ಧಾಮ್ ಗೆ ಸಂಬಂಧಿಸಿದ ನನ್ನ ಸ್ನೇಹಿತರನ್ನು ಮತ್ತೊಮ್ಮೆ ಭೇಟಿಯಾಗುವ ಅವಕಾಶ ನನಗೆ ದೊರೆತಿದೆ. ನೀವು ಗುಜರಾತ್ ಮತ್ತು ಭಾರತದ ವೈಭವವನ್ನು ವಿಶ್ವದ ಮುಂದೆ ಹೆಚ್ಚಿಸಿದ್ದೀರಿ. ಇದು ಗುಜರಾತ್ ಮತ್ತು ಭಾರತದ ಬಗ್ಗೆ ನಮ್ಮ ಹಂಚಿಕೆಯ ಸಂಕಲ್ಪ, ಹಂಚಿಕೆಯ ಬದ್ಧತೆಗೆ ಸಾಕ್ಷಿಯಾಗಿದೆ. ಸ್ನೇಹಿತರೇ, ದೇಶವನ್ನು ವಸಾಹತುಶಾಹಿ ಆಡಳಿತದಿಂದ ಮುಕ್ತಗೊಳಿಸಿದಾಗ, ಸ್ವಾತಂತ್ರ್ಯದ ಆರಂಭಿಕ ದಿನಗಳಲ್ಲಿ, ಸರ್ದಾರ್ ಸಾಹೇಬರು ಆ ಕಷ್ಟದ ಸಮಯದಲ್ಲಿ ಬಹಳ ನಿರ್ಣಾಯಕವಾದದ್ದನ್ನು ಹೇಳಿದ್ದರು. ಸರ್ದಾರ್ ಸಾಹೇಬರ ಶಕ್ತಿಯುತ ಮಾತುಗಳಿಗೆ ಗಮನಕೊಡಿ. ‘ಭಾರತದಲ್ಲಿ ಸಂಪತ್ತು ಮತ್ತು ಸಂಪನ್ಮೂಲಗಳ ಕೊರತೆಯಿಲ್ಲ. ನಾವು ನಮ್ಮ ಮನಸ್ಸನ್ನು ಮತ್ತು ನಮ್ಮ ಸಂಪನ್ಮೂಲಗಳನ್ನು ಅವುಗಳ ಅತ್ಯುತ್ತಮ ಬಳಕೆಗೆ ಬಳಸಬೇಕು’. ಎಂದು ಅವರು ಹೇಳಿದ್ದರು. ನಾನು ಹೇಳಬಯಸುವುದೇನೆಂದರೆ, ಮುಂಬರುವ 25 ವರ್ಷಗಳ ಕಾಲ ನಾವು ಒಂದು ನಿರ್ಣಯದೊಂದಿಗೆ ಮುಂದುವರಿಯುತ್ತಿರುವಾಗ, ಸರ್ದಾರ್ ಸಾಹೇಬರ ಈ ಮಾತುಗಳನ್ನು ನಾವು ಎಂದಿಗೂ ಮರೆಯಬಾರದು. ಇಂದು ಭಾರತದಲ್ಲಿ ಸಾಕಷ್ಟು ಅವಕಾಶಗಳಿವೆ. ನಾವು ನಮ್ಮ ಆತ್ಮವಿಶ್ವಾಸವನ್ನು ಮತ್ತು ನಮ್ಮ ಸ್ವಾವಲಂಬನೆಯ ಮನೋಭಾವವನ್ನು ಬಲಪಡಿಸಬೇಕು. ಅಭಿವೃದ್ಧಿಯಲ್ಲಿ ಪ್ರತಿಯೊಬ್ಬರ ಪಾಲ್ಗೊಳ್ಳುವಿಕೆ ಇದ್ದಾಗ ಮತ್ತು ಪ್ರತಿಯೊಬ್ಬರೂ ಪ್ರಯತ್ನಗಳನ್ನು ಮಾಡಿದಾಗ ಮಾತ್ರ ಈ ಆತ್ಮವಿಶ್ವಾಸವು ಬೆಳೆಯುತ್ತದೆ. ಸ್ನೇಹಿತರೇ, ಕಳೆದ 8 ವರ್ಷಗಳಲ್ಲಿ, ದೇಶದಲ್ಲಿ ವ್ಯಾಪಾರ, ಉದ್ಯಮ ಮತ್ತು ಸೃಜನಶೀಲತೆಯಲ್ಲಿ ಹೊಸ ವಿಶ್ವಾಸವನ್ನು ತುಂಬುವ ಪ್ರಯತ್ನಗಳನ್ನು ಮಾಡಲಾಗುತ್ತಿದೆ. ಸಾಮಾನ್ಯ ಕುಟುಂಬದಿಂದ ಬಂದ ಯುವಕ ಉದ್ಯಮಿಯಾಗಬಹುದು, ಉದ್ಯಮಿಯಾಗುವ ಕನಸು ಕಾಣಬಹುದು ಮತ್ತು ಉದ್ಯಮಶೀಲತೆಯ ಬಗ್ಗೆ ಹೆಮ್ಮೆ ಪಡಬಹುದು ಎಂಬಂತಹ ವಾತಾವರಣವನ್ನು ದೇಶದಲ್ಲಿ ಅಭಿವೃದ್ಧಿಪಡಿಸಲು ಸರ್ಕಾರವು ತನ್ನ ನೀತಿಗಳು ಮತ್ತು ಕ್ರಮಗಳ ಮೂಲಕ ನಿರಂತರವಾಗಿ ಪ್ರಯತ್ನಗಳನ್ನು ಮಾಡುತ್ತಿದೆ. ಮೇಕ್ ಇನ್ ಇಂಡಿಯಾ, ಮೇಕ್ ಫಾರ್ ದಿ ವರ್ಲ್ಡ್ – ಇದನ್ನು ನವ ಭಾರತದ ಹೊಸ ಸಂಸ್ಕೃತಿಯನ್ನಾಗಿ ಮಾಡುವ ಕೆಲಸವನ್ನು ಮಾಡಲಾಗುತ್ತಿದೆ ಎಂದು ನಾನು ನಂಬುತ್ತೇನೆ. ಆದ್ದರಿಂದ, ಆಧುನಿಕ ಸಂಪರ್ಕಕ್ಕಾಗಿ ಮೂಲಸೌಕರ್ಯಗಳ ಅಭಿವೃದ್ಧಿ, ಹೊಸ ನಗರಗಳ ನಿರ್ಮಾಣ, ಹಳೆಯ ನಗರಗಳಲ್ಲಿ ಸ್ಮಾರ್ಟ್ ಸೌಲಭ್ಯಗಳ ಅಭಿವೃದ್ಧಿ, ದೇಶವನ್ನು ನಿಯಮಗಳು ಮತ್ತು ನಿಬಂಧನೆಗಳ ಹೊರೆಯಿಂದ ಮುಕ್ತಗೊಳಿಸುವುದು, ಕಾಗದಪತ್ರಗಳ ಅನುಸರಣೆ ಮತ್ತು ನವೀನ ಆಲೋಚನೆಗಳ ಕೈಹಿಡಿಯುವಿಕೆಗೆ ಸಂಬಂಧಿಸಿದ ಕೆಲಸಗಳನ್ನು ಏಕಕಾಲದಲ್ಲಿ ಮಾಡಲಾಗುತ್ತಿದೆ. ಸ್ನೇಹಿತರೇ, ಇಂದು, ಮುದ್ರಾ ಯೋಜನೆಯು ದೇಶದ ಜನರನ್ನು ತಮ್ಮ ವ್ಯವಹಾರಗಳನ್ನು ಪ್ರಾರಂಭಿಸಲು ಉತ್ತೇಜಿಸುತ್ತಿದೆ. ಅವರು ಅದರ ಬಗ್ಗೆ ಎಂದಿಗೂ ಯೋಚಿಸಿರಲಿಲ್ಲ. ‘ಸ್ಟಾರ್ಟ್ ಅಪ್ ಇಂಡಿಯಾ’ ಆ ನವೀನ ಪ್ರತಿಭೆಗಳಿಗೆ ಯುನಿಕಾರ್ನ್ ಆಗಲು ಮಾರ್ಗವನ್ನು ತೋರಿಸುತ್ತಿದೆ. ಅವರು ಅದರ ಬಗ್ಗೆ ಹಿಂದೆಂದೂ ಯೋಚಿಸಿರಲಿಲ್ಲ. ಉತ್ಪಾದನೆ ಸಂಬಂಧಿತ ಪ್ರೋತ್ಸಾಹಕ ಅಂದರೆ ಪಿಎಲ್ಐ ಯೋಜನೆಯು ಹಳೆಯ ವಲಯಗಳನ್ನು ‘ಮೇಕ್ ಇನ್ ಇಂಡಿಯಾ’ದ ಬಗ್ಗೆ ಸಾಕಷ್ಟು ಉತ್ಸಾಹದಿಂದ ತುಂಬಿರುವುದಲ್ಲದೆ, ಸೆಮಿಕಂಡಕ್ಟರ್ ಗಳಂತಹ ಹೊಸ ವಲಯಗಳ ಅಭಿವೃದ್ಧಿಯ ಅಗಾಧ ಸಾಧ್ಯತೆಗಳನ್ನು ತೆರೆದಿಟ್ಟಿದೆ. ಈಗ ನೋಡಿ, ಕೊರೋನಾ ಅವಧಿಯ ಅಭೂತಪೂರ್ವ ಸವಾಲುಗಳ ಹೊರತಾಗಿಯೂ ದೇಶದಲ್ಲಿ ಎಂಎಸ್ಎಂಇ ವಲಯವು ಇಂದು ವೇಗವಾಗಿ ಬೆಳೆಯುತ್ತಿದೆ. ಲಕ್ಷಾಂತರ ಕೋಟಿ ರೂಪಾಯಿಗಳ ಸಹಾಯದಿಂದ, ಎಂಎಸ್ಎಂಇ ವಲಯದಲ್ಲಿ ಕೋಟ್ಯಂತರ ಉದ್ಯೋಗಗಳನ್ನು ಕಾಯ್ದುಕೊಳ್ಳಲಾಗಿದೆ ಮತ್ತು ಇಂದು ಈ ವಲಯವು ವೇಗವಾಗಿ ಹೊಸ ಉದ್ಯೋಗಾವಕಾಶಗಳನ್ನು ಸೃಷ್ಟಿಸುತ್ತಿದೆ. ಸಣ್ಣ ವ್ಯಾಪಾರ ಮಾಡುವ ದೇಶವಾಸಿ ಅಥವಾ ಬೀದಿ ಬದಿ ವ್ಯಾಪಾರಿ ಕೂಡ ಇಂದಿನ ಭಾರತದ ಬೆಳವಣಿಗೆಯ ಕಥೆಯೊಂದಿಗೆ ಸಂಪರ್ಕ ಹೊಂದಿದ್ದಾನೆ ಎಂದು ಭಾವಿಸುತ್ತಾರೆ. ಮೊದಲ ಬಾರಿಗೆ, ಪಿಎಂ ಸ್ವನಿಧಿ ಯೋಜನೆಯ ಹೊರತಾಗಿಯೂ ಅವರನ್ನು ಔಪಚಾರಿಕ ಬ್ಯಾಂಕಿಂಗ್ ವ್ಯವಸ್ಥೆಯಲ್ಲಿ ಸೇರಿಸಲಾಗಿದೆ. ಇತ್ತೀಚೆಗೆ ನಮ್ಮ ಸರ್ಕಾರವು ಈ ಯೋಜನೆಯನ್ನು ಡಿಸೆಂಬರ್ 2024ರವರೆಗೆ ವಿಸ್ತರಿಸಿದೆ. ಸ್ನೇಹಿತರೇ, ಸಣ್ಣದಾಗಿರಲಿ ಅಥವಾ ದೊಡ್ಡದಾಗಿರಲಿ, ಪ್ರತಿಯೊಂದು ವ್ಯವಹಾರವು ದೇಶದ ಅಭಿವೃದ್ಧಿಗೆ ಗಮನಾರ್ಹ ಕೊಡುಗೆಯನ್ನು ನೀಡುತ್ತದೆ. ‘ಸಬ್ ಕಾ ಪ್ರಯಾಸ್’ನ ಈ ಮನೋಭಾವ ಅಥವಾ ಪ್ರತಿಯೊಬ್ಬರ ಪ್ರಯತ್ನವು ‘ಅಮೃತ್ ಕಾಲ್’ನಲ್ಲಿ ನವ ಭಾರತದ ಶಕ್ತಿಯಾಗುತ್ತಿದೆ. ಈ ವರ್ಷದ ಶೃಂಗಸಭೆಯಲ್ಲಿ ನೀವು ಈ ವಿಷಯವನ್ನು ಬಹಳ ವಿವರವಾಗಿ ಚರ್ಚಿಸುತ್ತಿದ್ದೀರಿ ಎಂದು ನನಗೆ ಸಂತೋಷವಾಗಿದೆ. ನಾನು ಸೂರತ್ ನ ಜನರನ್ನು ಮತ್ತು ದೇಶ-ವಿದೇಶಗಳಿಂದ ಇಲ್ಲಿ ನೆರೆದಿದ್ದ ಜನರನ್ನು ಇಷ್ಟೊಂದು ದೊಡ್ಡ ಸಂಖ್ಯೆಯಲ್ಲಿ ಭೇಟಿಯಾಗುತ್ತಿರುವಾಗ, ಗಗ್ಜಿಭಾಯ್ ಅವರ ಮಾತುಗಳು ನಮ್ಮಲ್ಲಿ ಹೊಸ ಭರವಸೆ ಮತ್ತು ಉತ್ಸಾಹವನ್ನು ಹುಟ್ಟುಹಾಕಿವೆ. ಗಗ್ಜಿಭಾಯ್ ಸದಾ ಒಂದು ಪ್ರೇರಕವಾದ ಅಂಶವನ್ನು ಹೇಳುತ್ತಿದ್ದರು. ಗಗ್ಜಿಭಾಯ್ ಅವರೊಂದಿಗೆ ಮಾತನಾಡಿದರೆ, ಹತಾಶೆಗೆ ಅವಕಾಶವಿಲ್ಲ. ಹೊಸದನ್ನು ಮಾಡುವುದು, ಸಮಾಜಕ್ಕಾಗಿ ಏನನ್ನಾದರೂ ಭಕ್ತಿಯಿಂದ ಮಾಡುವುದು ಗಗ್ಜಿಭಾಯ್ ಅವರ ಸ್ವಭಾವವಾಗಿದೆ. ಮತ್ತು ಈ ಕಾರಣದಿಂದಾಗಿ ಅವರ ಪ್ರತಿಯೊಂದು ಕೆಲಸದಲ್ಲೂ ಯಶಸ್ವಿಯಾಗುತ್ತಾರೆ. ಪ್ರಾಮಾಣಿಕವಾಗಿ ಹೇಳುವುದಾದರೆ, ಭೂಮಿಯನ್ನು ಖರೀದಿಸುವುದು ಮತ್ತು ಮಾರಾಟ ಮಾಡುವುದೇ ಎಲ್ಲವೂ ಅಲ್ಲ ಎಂದು ನಾವು ಯೋಚಿಸಬೇಕು. ಯಾರಾದರೂ ಆಯ್ಕೆ ಮಾಡುವ ಯಾವುದೇ ಕೆಲಸ ಅಥವಾ ವೃತ್ತಿಯಲ್ಲಿ ನನಗೆ ಯಾವುದೇ ಸಮಸ್ಯೆಯಿಲ್ಲ. ಆದರೆ ನಾವು ಅದನ್ನು ಮಾತ್ರ ಮಾಡುತ್ತಲೇ ಇರಬೇಕೇ? ದೊಡ್ಡ ಯೋಜನೆಗಳನ್ನು ನೀಡುವುದು, ದೊಡ್ಡ ಫ್ಲ್ಯಾಟ್ ಗಳು ಮತ್ತು ಬಂಗಲೆಗಳನ್ನು ನಿರ್ಮಿಸುವುದು ಉತ್ತಮ ವೃತ್ತಿ ಎಂದು ನಾನು ಒಪ್ಪುತ್ತೇನೆ. ಅಥವಾ ವಜ್ರಗಳ ಕ್ಷೇತ್ರದಲ್ಲಿ ನಾವು ಅತ್ಯುತ್ತಮರಾಗಿರಬಹುದು. ಆದರೆ ಇಂದು ನಾನು ನಿಮ್ಮನ್ನು ಬೇರೆ ಕ್ಷೇತ್ರಕ್ಕೆ ಕರೆದೊಯ್ಯಲು ಬಯಸುತ್ತೇನೆ. ಮತ್ತು ಗಗ್ಜಿಭಾಯ್ ನನ್ನನ್ನು ಅರ್ಥಮಾಡಿಕೊಂಡಿದ್ದಾರೆ ಎಂದು ನಾನು ನಂಬುತ್ತೇನೆ. ಆದ್ದರಿಂದ ಗಗ್ಜಿಭಾಯ್ ಗೆ ನಾನು ಏನು ಹೇಳುತ್ತಿದ್ದೇನೆಯೋ ಅದು ದೊರೆಯುತ್ತದೆ. ಈ ಶೃಂಗಸಭೆಯು ಪ್ರತಿ ಎರಡು ವರ್ಷಗಳಿಗೊಮ್ಮೆ ನಡೆಯುತ್ತಿದೆ; ಆದರೆ ನನಗೆ ಒಂದು ಉಪಾಯವಿದೆ. ಗಗ್ಜಿಭಾಯ್, ನೀವು 10-15 ಗುಂಪುಗಳನ್ನು ರಚಿಸಬಹುದು. ಮತ್ತು ಶೇಕಡ 25-30 ರಷ್ಟು ಜನರು ವಯಸ್ಸಾದವರಾಗಿರಬೇಕು. ಅವರು ಅನುಭವಿಗಳಾಗಿರಬೇಕು ಮತ್ತು ಶೇಕಡ 40-50 ಕಷ್ಟು ಜನರು ಉತ್ಸಾಹಿ ಯುವಕರಾಗಿರಬೇಕು. ಅವರು ಹೊಸ ಮತ್ತು ಆಧುನಿಕ ವಿಷಯಗಳ ಬಗ್ಗೆ ತಿಳಿದಿರಬೇಕು. ಅವುಗಳ ನಡುವೆ ವಿಭಿನ್ನ ವಿಷಯಗಳನ್ನು ವಿಭಜಿಸಿ. ಗುಜರಾತ್ ಮತ್ತು ಭಾರತವನ್ನು ಮುಂದೆ ಕೊಂಡೊಯ್ಯಲು ನಾವು ಬಯಸಿದರೆ ಯಾವ ಹೊಸ ಆಯ್ಕೆಗಳು ಲಭ್ಯವಿವೆ ಎಂದು ಅವರನ್ನು ಕೇಳಿ; ಯಾವ ಕಚ್ಚಾವಸ್ತುಗಳನ್ನು ಬಳಸಬಹುದು; ಮಾರುಕಟ್ಟೆ ಮತ್ತು ಸಮಸ್ಯೆಯನ್ನು ಸೃಷ್ಟಿಸಬಹುದಾದ ಸರ್ಕಾರದ ನೀತಿಗಳಲ್ಲಿ ಅಗತ್ಯವಾದ ಬದಲಾವಣೆಗಳ ಬಗ್ಗೆ ಏನು? ಅವರು ತಲಾ ಒಂದು ವಿಷಯದ ಮೇಲೆ ಕೆಲಸ ಮಾಡಬೇಕು. ಮತ್ತು ನಿಮ್ಮ ಸಣ್ಣ ಗುಂಪು ಸರ್ಕಾರದ ನೀತಿಗಳನ್ನು ರೂಪಿಸಲು ಸಹಾಯ ಮಾಡಲು ಸರ್ಕಾರಕ್ಕೆ ದಾಖಲೆಗಳು ಮತ್ತು ಅಗತ್ಯ ಮಾಹಿತಿಗಳನ್ನು ಸಹ ಒದಗಿಸಬೇಕು. ಅವರು ನೀತಿಗಳಲ್ಲಿನ ಮಿತಿಗಳನ್ನು ಸೂಚಿಸಬಹುದು ಅಥವಾ ಮುಂದೆ ಸಾಗಲು ಸುಧಾರಣೆಗಳನ್ನು ಸೂಚಿಸಬಹುದು. ಆದ್ದರಿಂದ, ಈ ವಿಷಯಗಳನ್ನು ಯೋಚಿಸಿ ಮತ್ತು ಚರ್ಚಿಸಿ ಮತ್ತು ನಂತರ ಬ್ಯಾಂಕಿಂಗ್ ವಲಯಕ್ಕೆ ಒಂದು ಸರಳ ದಾಖಲೆಯೊಂದಿಗೆ ಬನ್ನಿ. ಬ್ಯಾಂಕುಗಳು ಸಾಮಾನ್ಯವಾಗಿ ಈ ವಿಷಯಗಳಲ್ಲಿ ಯಾವಾಗಲೂ ಮುಂದೆ ಬರುವುದಿಲ್ಲ ಎಂಬುದು ನನಗೆ ತಿಳಿದಿದೆ. ಪ್ರತಿ ವಾರ ವಜ್ರ ವಲಯ ಅಥವಾ ಬ್ಯಾಂಕಿಂಗ್ ವಲಯದ ಜನರು ಬಂದು ಪರಸ್ಪರರ ವಿರುದ್ಧ ದೂರು ನೀಡುತ್ತಾರೆ. ಹಾಗಾದರೆ ನೀತಿಗಳಲ್ಲಿನ ಲೋಪದೋಷ ಎಲ್ಲಿದೆ? ನಮ್ಮ ಆದ್ಯತೆಗಳು ಏನಾಗಿರಬೇಕು? ಅಂತೆಯೇ, ನಾವು ವ್ಯವಹಾರ ಜಗತ್ತಿನಲ್ಲಿ ಹಣಕಾಸು ತಂತ್ರಜ್ಞಾನದ ಬಗ್ಗೆ ಯೋಚಿಸಬೇಕು. ಬಹುಶಃ ಈ ಬಾರಿ ನಾವು ಹತ್ತು ವಿಷಯಗಳನ್ನು ತೆಗೆದುಕೊಳ್ಳಬಹುದು. ಈ ಹತ್ತು ವಿಷಯಗಳಲ್ಲಿ ಹೊರಗಿನ ತಜ್ಞರು ಮತ್ತು ಶಿಕ್ಷಣ ತಜ್ಞರನ್ನು ತೊಡಗಿಸಿಕೊಳ್ಳಿ. ನಾವು ಪ್ರತಿಯೊಂದಕ್ಕೂ ಜಾಗತಿಕ ಮಾನದಂಡಗಳ ದೃಷ್ಟಿಯಿಂದ ಯೋಚಿಸಬೇಕು ಮತ್ತು ಈ ಗುಂಪು ಅಂತಹ ದಾಖಲೆಗಳೊಂದಿಗೆ ನನ್ನೊಂದಿಗೆ ಅಪಾಯಿಂಟ್ಮೆಂಟ್ ಬಯಸಿದರೆ, ನಾನು ಖಂಡಿತವಾಗಿಯೂ ಅದರ ಪ್ರಸ್ತುತಿಯನ್ನು ನೋಡುತ್ತೇನೆ ಎಂದು ನಾನು ನಿಮಗೆ ಭರವಸೆ ನೀಡುತ್ತೇನೆ ಮತ್ತು ಸರ್ಕಾರದ ವಿವಿಧ ಇಲಾಖೆಗಳನ್ನು ಒಟ್ಟಿಗೆ ಒಳಗೊಳ್ಳುವ ಮೂಲಕ, ಅಗತ್ಯವಿದ್ದರೆ ನಾವು ನೀತಿಗಳನ್ನು ಬದಲಾಯಿಸುತ್ತೇವೆ. ಅಗತ್ಯಬಿದ್ದರೆ ನಾವು ವಿಶ್ವವಿದ್ಯಾಲಯದ ಕೋರ್ಸ್ ಗಳಲ್ಲಿಯೂ ಬದಲಾವಣೆಗಳನ್ನು ಮಾಡುತ್ತೇವೆ. ವಿಶ್ವವಿದ್ಯಾಲಯದಲ್ಲಿ ಕೆಲವು ಕೋರ್ಸ್ ಗಳನ್ನು ಕಲಿಸಲಾಗುತ್ತದೆ. ಆದರೆ ಅವು ಈಗ ಹಳೆಯದಾಗಿವೆ. ಕೌಶಲ್ಯ ಅಭಿವೃದ್ಧಿಗೆ ಸಂಬಂಧಿಸಿದ ಅಂಶಗಳಲ್ಲಿನ ಸುಧಾರಣೆಗಳ ಬಗ್ಗೆ ನೀವು ಚಿಂತನ-ಮಂಥನ ಮಾಡಬಹುದು. ಅದರ ಬಗ್ಗೆ ಯೋಚಿಸಿ. ಇದರಿಂದ ನಿಮ್ಮ ತಂಡವು ಅದರ ಮೇಲೆ ಕೆಲಸ ಮಾಡಬಹುದು. ಎರಡನೆಯದಾಗಿ, ಭಾರತ ಸರ್ಕಾರವು ರಾಷ್ಟ್ರೀಯ ಶಿಕ್ಷಣ ನೀತಿಯನ್ನು (ಎನ್ಇಪಿ) ರೂಪಿಸಿದೆ. ಭಾರತದಲ್ಲಿ ಎನ್ ಇಪಿಗೆ ಅಂತಹ ಉತ್ತಮ ಪ್ರತಿಕ್ರಿಯೆ ದೊರೆತಿದೆ. ಇದು ಹೆಮ್ಮೆ ಪಡಬೇಕಾದ ವಿಷಯವಾಗಿದೆ. ಅದು ಭಾರತದ ವಿವಿಧ ರಾಜಕೀಯ ಸಿದ್ಧಾಂತಗಳ ಜನರಾಗಿರಲಿ, ಅದು ಶೈಕ್ಷಣಿಕ ಪ್ರಪಂಚದ ಜನರಾಗಿರಲಿ, ಪ್ರತಿಯೊಬ್ಬರೂ ಅದನ್ನು ಶ್ಲಾಘಿಸಿದ್ದಾರೆ. ನೀವು ಈ ಬಗ್ಗೆಯೂ ಒಂದು ತಂಡವನ್ನು ರಚಿಸಬಹುದು ಏಕೆಂದರೆ ಇಲ್ಲಿನ ಜನರು ಶಿಕ್ಷಣದಲ್ಲಿಯೂ ಸಹ ದೊಡ್ಡ ಪ್ರಯತ್ನಗಳನ್ನು ಮಾಡುತ್ತಿರುವುದನ್ನು ನಾನು ನೋಡಿದ್ದೇನೆ. ಆದರೆ ಈ ರಾಷ್ಟ್ರೀಯ ಶಿಕ್ಷಣ ನೀತಿಯನ್ನು ಅಧ್ಯಯನ ಮಾಡಿದ ನಂತರ ಮತ್ತು ಶಿಕ್ಷಣ ಪಡೆದ ಜನರು ಮತ್ತು ಗುಜರಾತಿನ ಇತರ ಜನರಿಂದ ಮಾಹಿತಿ ಪಡೆದ ನಂತರ, ನಾವು ನೀತಿಗಳು ಮತ್ತು ವ್ಯವಸ್ಥೆಗಳಲ್ಲಿ ಯಾವುದೇ ಅಗತ್ಯ ಬದಲಾವಣೆಗಳನ್ನು ಮಾಡುತ್ತೇವೆ. ಇದರಿಂದ ಭಾರತದ ಪ್ರತಿಯೊಂದು ಮೂಲೆಯಲ್ಲಿರುವ ಜನರು ರಾಷ್ಟ್ರೀಯ ಶಿಕ್ಷಣ ನೀತಿಯಿಂದ ಶೇಕಡ 100 ರಷ್ಟು ಪ್ರಯೋಜನಗಳನ್ನು ಪಡೆಯುತ್ತಾರೆ. ಮೂರನೆಯದಾಗಿ, ನಾನು ನಿಮಗೆ ಹೇಳಲು ಇನ್ನೂ ಒಂದು ವಿಷಯವಿದೆ. ನನ್ನ ಸ್ನೇಹಿತರೇ. ಇಲ್ಲಿ ಕುಳಿತಿರುವ ನಿಮ್ಮಲ್ಲಿ ಶೇಕಡ 99 ರಷ್ಟು ಜನರು ರೈತರ ಮಕ್ಕಳು. ಈಗ ಸೂರತ್ ನಲ್ಲಿ ನೀವು ಕೋಟ್ಯಂತರ ರೂಪಾಯಿಗಳಲ್ಲಿ ವ್ಯವಹರಿಸುತ್ತಿರುವುದಕ್ಕೆ ನನಗೆ ನಿಜವಾಗಿಯೂ ಸಂತೋಷವಾಗಿದೆ. ಆದರೆ ನಮ್ಮ ಬೇರುಗಳು ನಮ್ಮ ಹೊಲಗಳಿಗೆ, ಕೃಷಿಗೆ ಸಂಬಂಧಿಸಿವೆ. ಇದು ನಮ್ಮ ಪೂರ್ವಜರ ಪರಂಪರೆ. ಈಗ ಹೇಳಿ, ನಾವು ಇಷ್ಟೊಂದು ಪ್ರಗತಿ ಸಾಧಿಸಿದ್ದರೂ, ನಮ್ಮ ಕೃಷಿಯು ಅನುಪಾತದಲ್ಲಿ ಪ್ರಗತಿ ಸಾಧಿಸಿದೆಯೇ? ನಿಮ್ಮ ಕೃಷಿ ಕ್ಷೇತ್ರವು ಸಾಕಷ್ಟು ಹೂಡಿಕೆಯನ್ನು ಪಡೆಯುತ್ತಿದೆಯೇ? ಬಿಲ್ಡರ್ ಗಳು ಬಂದು ನಿಮ್ಮ ಭೂಮಿಯಲ್ಲಿ ಕಟ್ಟಡಗಳನ್ನು ನಿರ್ಮಿಸುತ್ತಾರೆ ಮತ್ತು ಹಣವನ್ನು ಸಂಪಾದಿಸುತ್ತಾರೆ. ನೀವೂ ಸಹ ಏನನ್ನಾದರೂ ಸಂಪಾದಿಸುತ್ತೀರಿ. ಆದರೆ ಅದು ಬೇರೆ ವಿಷಯ. ನರ್ಮದಾ ನದಿಯ ನೀರು ಈಗ ಗುಜರಾತಿನ ಮೂಲೆಗೂ ತಲುಪುತ್ತಿದೆ. ನನ್ನನ್ನು ನಂಬಿ, ಗುಜರಾತಿನ ಕೃಷಿಯನ್ನು ಆಧುನೀಕರಿಸುವುದು ನಿಜವಾದ ಅರ್ಥದಲ್ಲಿ ದೊಡ್ಡ ವ್ಯವಹಾರವಾಗಬಹುದು. ನೀವು ಪ್ರಪಂಚದ ಹೊಟ್ಟೆಯನ್ನು ತುಂಬುವ ಸಾಮರ್ಥ್ಯವನ್ನು ಹೊಂದಿದ್ದೀರಿ. ಆದರೆ ನಾವು ನಮ್ಮ ಸಂಪನ್ಮೂಲಗಳನ್ನು ಸಂಪೂರ್ಣವಾಗಿ ಬಳಸಿಕೊಳ್ಳುವುದಿಲ್ಲ. ಕೆಲವು ಪ್ರಗತಿಪರ ರೈತರು ಅದನ್ನು ತುಂಬಾ ಚೆನ್ನಾಗಿ ಮಾಡಿರಬೇಕು. ಕೃಷಿ ವಿಶ್ವವಿದ್ಯಾಲಯ ಮತ್ತು ಕೃಷಿ ಇಲಾಖೆಯ ಸಹಾಯದಿಂದ ಗುಜರಾತ್ ನ ಇಡೀ ಭೂಮಿಯನ್ನು ಅಧ್ಯಯನ ಮಾಡಲು ಒಂದು ತಂಡವನ್ನು ರಚಿಸುವಂತೆ ನಾನು ನಿಮ್ಮನ್ನು ವಿನಂತಿಸುತ್ತೇನೆ. ಊಹಿಸಿಕೊಳ್ಳಿ, ಸುಮಾರು 50 ವರ್ಷಗಳ ಹಿಂದೆ ಸರ್ದಾರ್ ಸಾಹೇಬರು ದಾರ್ಶನಿಕರಲ್ಲಿ ಒಬ್ಬರಾಗಿದ್ದರು. ಗುಜರಾತಿನಲ್ಲಿ ಪಶು ಸಂಗೋಪನೆ ಮತ್ತು ಹೈನುಗಾರಿಕೆಯ ಉದ್ಯಮ ಅಭಿವೃದ್ಧಿ ಹೊಂದದೇ ಇದ್ದಿದ್ದರೆ, ಗುಜರಾತ್ ಕಷ್ಟದ ದಿನಗಳನ್ನು ಎದುರಿಸುತ್ತಿತ್ತು. ಮತ್ತು ನಾವು ಹೈನುಗಾರಿಕೆ ಕ್ಷೇತ್ರವನ್ನು ಅಭಿವೃದ್ಧಿಪಡಿಸದಿದ್ದರೆ, ಹಳ್ಳಿಗಳಲ್ಲಿನ ನಮ್ಮ ರೈತರಿಗೆ ಏನಾಗುತ್ತಿತ್ತು? ಇಂದು ಬೆಲೆಗಳಲ್ಲಿ ಏರಿಕೆಯಾಗಿದೆ. ಇಂದು ಜಗತ್ತು ಅಮುಲ್ ನ ಹೆಸರನ್ನು ತಿಳಿದಿದೆ. ಅದು ಬನಾಸ್ ಡೇರಿಯಾಗಿರಲಿ ಅಥವಾ ಸಾಗರ್ ಡೇರಿಯಾಗಿರಲಿ, ಈಗ ಕಾಥೇವಾಡ ಮತ್ತು ಕಛ್ ನಲ್ಲಿ ಡೇರಿ ಇದೆ. ಇದರಿಂದ ಪಶುಸಂಗೋಪನೆ ಮತ್ತು ಹಾಲು ಸಾಕಷ್ಟು ಉತ್ತೇಜನವನ್ನು ಪಡೆಯಿತು. ನಾವು ಕೃಷಿ ವಲಯವನ್ನು ಸಹ ಉತ್ತೇಜಿಸಬಹುದೇ? ನಾನು ಕೃಷಿ ಆಧಾರಿತ ಕೈಗಾರಿಕೆಗಳ ಮೇಲೆ ನನ್ನ ಭರವಸೆಗಳನ್ನು ಇರಿಸದಿದ್ದರೆ, ನಾವು ಎಲ್ಲಿ ಹೋಗಬೇಕು? ನೀವು ವಜ್ರವನ್ನು ಹೊಳೆಯುವಂತೆ ಮಾಡುವಂತೆಯೇ ರೈತನ ಕಠಿಣ ಪರಿಶ್ರಮವನ್ನು ಹೊಳಪುಗೊಳಿಸುವ ಮತ್ತು ಹೊಳೆಯುವಂತೆ ಮಾಡುವ ಶಕ್ತಿಯನ್ನು ನೀವು ಹೊಂದಿದ್ದೀರಿ. ಆದ್ದರಿಂದ ಆಹಾರ ಸಂಸ್ಕರಣೆ ಒಂದು ದೊಡ್ಡ ವಲಯವಾಗಿದೆ. ಪ್ರಪಂಚದಾದ್ಯಂತ ಭಾರಿ ಮಾರುಕಟ್ಟೆ ಸಾಮರ್ಥ್ಯವಿದೆ. ಈ ಕ್ಷೇತ್ರದಲ್ಲಿ ನಾವು ಇನ್ನೂ ಬಹಳ ಹಿಂದುಳಿದಿದ್ದೇವೆ. ಕೃಷಿ ಕ್ಷೇತ್ರದಲ್ಲಿ ಖಾಸಗಿ ಹೂಡಿಕೆಯ ಕೊರತೆಯೇ ಇದಕ್ಕೆ ಕಾರಣ. ಮತ್ತು ಇಲ್ಲಿ ಅನೇಕ ಸಣ್ಣ ರೈತರಿದ್ದಾರೆ; ಕೆಲವರು ಒಂದು ಎಕರೆ ಭೂಮಿಯನ್ನು ಹೊಂದಿದ್ದರೆ, ಕೆಲವರು ಎರಡು ಎಕರೆ ಭೂಮಿಯನ್ನು ಹೊಂದಿದ್ದಾರೆ. ಆದರೆ ದೊಡ್ಡ ಪ್ರಮಾಣದಲ್ಲಿ ಯೋಜಿಸುವ ಮೂಲಕ ನಾವು ಉತ್ತಮ ಕೃಷಿ ಉತ್ಪಾದನೆಯೊಂದಿಗೆ ಆಧುನಿಕ ಕೃಷಿಯನ್ನು ಪ್ರಾರಂಭಿಸಬಹುದು. ಊಹಿಸಿಕೊಳ್ಳಿ, ನಿಮ್ಮಂತಹ ರೈತರ ಮಕ್ಕಳು ಶತಕೋಟಿ ಮತ್ತು ಟ್ರಿಲಿಯನ್ ಗಳಲ್ಲಿ ವ್ಯವಹರಿಸುತ್ತಾರೆ! ಆದರೆ ನನ್ನ ದೇಶವು ಇತರ ದೇಶಗಳಿಂದ 80 ಸಾವಿರ ಕೋಟಿ ಮೌಲ್ಯದ ಖಾದ್ಯ ತೈಲವನ್ನು ಆಮದು ಮಾಡಿಕೊಳ್ಳಬೇಕಾಗಿದೆ. ಅಂತಹ ಸನ್ನಿವೇಶದಲ್ಲಿ, ನಾನು ನಿಮ್ಮ ಮೇಲೆ ಭರವಸೆಗಳನ್ನು ಇಡಬೇಕೇ ಅಥವಾ ಬೇಡವೇ? ನಾವು ಈ ಬದಲಾವಣೆಯನ್ನು ತರಬಹುದೇ ಅಥವಾ ಇಲ್ಲವೇ? ಸ್ವಾವಲಂಬನೆಯ ಬಗ್ಗೆ ಮಾತನಾಡುವುದು, ವಜ್ರಗಳಲ್ಲಿ ಮಾತ್ರ ಸ್ವಾವಲಂಬಿಯಾಗಿರುವುದು ಸಾಕಾಗುವುದಿಲ್ಲ. ಅದಕ್ಕಾಗಿಯೇ ಭಾರತ ಸರ್ಕಾರವು ಆಹಾರ ಸಂಸ್ಕರಣಾ ವಲಯಕ್ಕಾಗಿ ಎಫ್ ಪಿಒ ಯೋಜನೆಯನ್ನು ರೂಪಿಸಿದೆ. ಇದು ಸಣ್ಣ ರೈತರ ಉತ್ಪನ್ನಗಳಿಗೆ ಒಂದು ಸಂಸ್ಥೆಯಾಗಿದೆ. ಭಾರತ ಸರ್ಕಾರವು ಸಾಕಷ್ಟು ಹಣವನ್ನು ಒದಗಿಸುತ್ತದೆ. ಈ ಕ್ಷೇತ್ರವು ಎಷ್ಟು ದೊಡ್ಡದಾಗಿದೆ ಎಂದು ಊಹಿಸಿಕೊಳ್ಳಿ! ಅಂತೆಯೇ, ನಿಮ್ಮಲ್ಲಿ ಶೇಕಡ 90 ರಷ್ಟು ಜನರು ಸಾವಯವ ಉತ್ಪನ್ನಗಳನ್ನು ಖರೀದಿಸಲು ಮಾರುಕಟ್ಟೆಗೆ ಹೋಗುತ್ತಾರೆ; ನೀವು ಸಾವಯವ ಉತ್ಪನ್ನಗಳನ್ನು ಖರೀದಿಸುತ್ತಿದ್ದೀರಿ ಎಂದು ಖಚಿತಪಡಿಸಿಕೊಳ್ಳಲು ನೀವು ಲೇಬಲ್ ಅನ್ನು ಹಲವಾರು ಬಾರಿ ಪರಿಶೀಲಿಸುತ್ತೀರಿ. ನೀವು ಮಾವಿನ ಹಣ್ಣುಗಳನ್ನು ಖರೀದಿಸಲು ಹೋದಾಗ, ಅದು ಸಾವಯವವಾಗಿದೆ ಎಂದು ನೀವು ಖಚಿತಪಡಿಸಿಕೊಳ್ಳುತ್ತೀರಿ. ಈಗ ಮನೆಯಲ್ಲಿ ತಾಯಂದಿರು ಮತ್ತು ಸಹೋದರಿಯರು ಸಹ ನಾವು ಸಾವಯವ ಉತ್ಪನ್ನಗಳನ್ನು ತಂದಿದ್ದೇವೆಯೇ ಅಥವಾ ಇಲ್ಲವೇ ಎಂದು ನಮ್ಮನ್ನು ಕೇಳುತ್ತಾರೆ. ಡೈನಿಂಗ್ ಟೇಬಲ್ ನಲ್ಲಿ ಸಹ, ನಾವು ತಿನ್ನುವಾಗ ಸಾವಯವ ತರಕಾರಿಗಳ ಬಗ್ಗೆ ಮಾತನಾಡುತ್ತೇವೆ. ಈಗ ಈ ಆಕರ್ಷಣೆಯು ನಮ್ಮ ಊಟದ ಟೇಬಲ್ ಗಳನ್ನು ತಲುಪಿದೆ. ಏಕೆಂದರೆ ನಮ್ಮ ಗುಜರಾತ್ ರಾಜ್ಯಪಾಲ ಆಚಾರ್ಯ ದೇವವ್ರತ್ ಜೀ ಅವರು ಕೈಗೊಂಡ ಮಹಾನ್ ಉಪಕ್ರಮಗಳಿಂದಾಗಿ ಸಾವಯವ ಕೃಷಿಯನ್ನು ಉತ್ತೇಜಿಸಲು ಅವರು ಅಭಿಯಾನವನ್ನು ಹುರುಪಿನಿಂದ ನಡೆಸುತ್ತಿದ್ದಾರೆ. ಗುಜರಾತಿನ ರೈತರು ಈಗ ನೈಸರ್ಗಿಕ ಕೃಷಿಯನ್ನು ಅಳವಡಿಸಿಕೊಂಡಿದ್ದಾರೆ. ನೈಸರ್ಗಿಕ ಕೃಷಿಗೆ ನಾವು ವ್ಯವಹಾರ ಜ್ಞಾನವನ್ನು ಸೇರಿಸಬಹುದೇ? ಹಾಲಿನಿಂದ ತಯಾರಿಸಿದ ವಿವಿಧ ಉತ್ಪನ್ನಗಳ ಕಾರಣದಿಂದಾಗಿ ಡೇರಿ ಉದ್ಯಮವು ಹೇಗೆ ಅಭಿವೃದ್ಧಿ ಹೊಂದಬಹುದುಯೋ, ಅದೇ ಶಕ್ತಿ ಹಸುವಿನ ಸಗಣಿಯಲ್ಲಿದೆ. ನಾವು ಗೋಬರ್ಧನ್ ಯೋಜನೆಯನ್ನು ರೂಪಿಸಿದ್ದೇವೆ. ಇದು ಭಾರತ ಸರ್ಕಾರದ ಬಹಳ ದೊಡ್ಡ ಯೋಜನೆಯಾಗಿದೆ. ನೀವು ಸೇರಿರುವ ಜಿಲ್ಲೆಯಲ್ಲಿ ಅಸ್ತಿತ್ವದಲ್ಲಿರುವ ಡೇರಿ ಮಾದರಿಗಳಂತೆ ಎಲ್ಲಾ ಕೈಗಾರಿಕೋದ್ಯಮಿಗಳು ಹಸುವಿನ ಸಗಣಿಗೆ ಒಂದು ಮಾದರಿಯನ್ನು ಅಭಿವೃದ್ಧಿಪಡಿಸಬಹುದೇ? ನಾವು ಅನಿಲವನ್ನು ಉತ್ಪಾದಿಸಬಹುದು. ಅನಿಲ ಉದ್ಯಮಕ್ಕೆ ಮಾರಾಟ ಮಾಡಬಹುದು ಮತ್ತು ನೈಸರ್ಗಿಕ ಗೊಬ್ಬರವನ್ನು ಸಹ ಅದರಿಂದ ಉತ್ಪಾದಿಸಬಹುದು. ಮತ್ತು ಅದೆಲ್ಲವೂ ಜನರನ್ನು ತಲುಪಬೇಕು. ಇಲ್ಲಿ ಉಮ್ರೆತ್ ಮತ್ತು ಕಾಶಿಯಲ್ಲಿ ಒಂದು ಯೋಜನೆ ಇದೆ. ಬನಾಸ್ ಡೇರಿ ಉತ್ತಮ ಕೆಲಸ ಮಾಡಿದೆ. ಇದೆಲ್ಲವೂ ಕೃಷಿಗೆ ಸಂಬಂಧಿಸಿದೆ. ನಾವೂ ಸಹ ಇದೇ ರೀತಿಯ ಏನನ್ನಾದರೂ ಮಾಡಬಹುದೇ? ಗುಜರಾತ್ ಗೆ ಒಂದು ಕನಸು ಇದೆ. ಅದರ ರೈತರೂ ಸಹ ಇಂಧನ ಉತ್ಪಾದಕರಾಗಬಹುದೇ? ಕೃಷಿ, ಹೊಲ ಮತ್ತು ಕೈಗಾರಿಕೆ – ನಮ್ಮ ರೈತರಿಗೆ ಅವರ ಜಮೀನಿನ ಗಡಿಯಲ್ಲಿರುವ ಭೂಮಿಯನ್ನು ಬಳಸಬಹುದು ಎಂದು ನಾವು ಏಕೆ ವಿವರಿಸಬಾರದು? ನೆರೆಹೊರೆಯವರ ಇಬ್ಬರು ಜಮೀನುಗಳ ನಡುವೆ ಬೇಲಿ ಹಾಕುವುದರಿಂದ ಎರಡು ಮೀಟರ್ ಭೂಮಿ ವ್ಯರ್ಥವಾಗಿದೆ. ನಮ್ಮ ರೈತರು ಆ ಭೂಮಿಯ ಮೇಲೆ ಕೇವಲ ಸೌರ ಫಲಕಗಳನ್ನು ಹಾಕುವ ಮೂಲಕ ಆಹಾರ ಉತ್ಪಾದಕರಾಗುವುದರ ಜೊತೆಗೆ ಇಂಧನ ಪೂರೈಕೆದಾರರಾಗಬಹುದು. ನಮ್ಮ ಹಳ್ಳಿಗಳು ಅಭಿವೃದ್ಧಿ ಹೊಂದಬಹುದು. ಗುಜರಾತ್ ಸರ್ಕಾರ ಒಂದು ನೀತಿಯನ್ನು ರೂಪಿಸಿದೆ. ರೂಪಿಸಲಾದ ನೀತಿಯ ಪ್ರಕಾರ, ರೈತರು ವಿದ್ಯುತ್ ಉತ್ಪಾದಿಸಿದಾಗ, ಸರ್ಕಾರವು ಅದನ್ನು ಖರೀದಿಸುತ್ತದೆ. ಆದರೆ ನೀವೆಲ್ಲರೂ, ಕೈಗಾರಿಕೋದ್ಯಮಿಗಳು ಈ ಉಪಕ್ರಮಕ್ಕೆ ಸೇರಬೇಕಾಗುತ್ತದೆ. ಯುವಪೀಳಿಗೆ ಅದಕ್ಕೆ ಸೇರಬೇಕು. ಅದಕ್ಕಾಗಿಯೇ ಹಳ್ಳಿಗಳಿಗೆ ಹಣವನ್ನು ಒದಗಿಸುವಂತೆ ನಾನು ನಿಮ್ಮನ್ನು ವಿನಂತಿಸುತ್ತೇನೆ. ಈ ವಿಷಯದಲ್ಲಿ ನೀವು ನನಗೆ ಸಹಾಯ ಮಾಡಬಹುದೇ? ಮತ್ತು ನಾನು ಶೇಕಡ 100 ರಷ್ಟು ವಿಶ್ವಾಸದಿಂದ ಹೇಳಬಲ್ಲೆ, ನೀವು ಮಾಡಬಹುದು! ಅದೇ ರೀತಿ, ‘ಆಜಾದಿ ಕಾ ಅಮೃತ ಮಹೋತ್ಸವ ‘ ದಲ್ಲಿ ಜನರ ಸೇವೆ ಮಾಡಲು ನಾವು ಏನನ್ನಾದರೂ ಮಾಡಬಹುದು. ಇದು ನಮ್ಮ ಕನಸು. ಈ ಹಿಂದೆ, ಒಂದು ಪ್ರಮುಖ ಘಟನೆ ಅಥವಾ ಪ್ರಮುಖ ವಿಜಯದ ಸಂದರ್ಭದಲ್ಲಿ, ಹಳ್ಳಿಯಲ್ಲಿ ‘ವಿಜಯಸ್ತಂಭ’ ಅಥವಾ ‘ವಿಜಯ ಗೋಪುರ’ವನ್ನು ಇಡಲಾಗುತ್ತಿತ್ತು. ಕೆಲವೊಮ್ಮೆ ಒಂದು ದೊಡ್ಡ ಘಟನೆ ಅಥವಾ ವಿಜಯದ ಸಂದರ್ಭದಲ್ಲಿ ಒಂದು ಹಳ್ಳಿಯಲ್ಲಿ ಒಂದು ದೊಡ್ಡ ದ್ವಾರವನ್ನು ನಿರ್ಮಿಸಲಾಗುತ್ತಿತ್ತು. ನಾವು ಇತಿಹಾಸದಲ್ಲಿ ಇದನ್ನು ನೋಡುತ್ತಿದ್ದೇವೆ. ಸ್ವಾತಂತ್ರ್ಯದ 75ನೇ ವರ್ಷವನ್ನು ಆಚರಿಸಲು ನಾವು ಯಾವ ವಿಶೇಷ ಕೆಲಸವನ್ನು ಮಾಡಬಲ್ಲೆವು. ಅದನ್ನು ಮುಂದಿನ ತಲೆಮಾರುಗಳು ನೆನಪಿನಲ್ಲಿಟ್ಟುಕೊಳ್ಳುತ್ತವೆ? ಈ ನಿರ್ದಿಷ್ಟ ಕಾರ್ಯವು ತಮ್ಮ ಹಳ್ಳಿಯಲ್ಲಿ ಸ್ವಾತಂತ್ರ್ಯದ 75 ನೇ ವರ್ಷದಲ್ಲಿ ನೆರವೇರಿತು ಎಂದು ಅವರು ನೆನಪಿಸಿಕೊಳ್ಳುತ್ತಾರೆ. ಅದಕ್ಕಾಗಿಯೇ ನಾನು ಜನರನ್ನು ಒಂದು ಸಣ್ಣ ಕೆಲಸವನ್ನು ಮಾಡಲು ಕೋರಿದ್ದೇನೆ. ನಾವು ಪ್ರತಿ ಜಿಲ್ಲೆಯಲ್ಲಿ 75 ಪ್ರಮುಖ ಕೊಳಗಳನ್ನು ರಚಿಸಬಹುದೇ? ಪ್ರತಿ ಜಿಲ್ಲೆಯಲ್ಲಿ 75 ಕೊಳಗಳನ್ನು ನಿರ್ಮಿಸಲು ನಾನು ಈ ಅಭಿಯಾನಕ್ಕೆ ‘ಅಮೃತ ಸರೋವರ’ ಎಂದು ಹೆಸರಿಸಿದ್ದೇನೆ. ನೀವು ಅದನ್ನು ಸಾಧಿಸುವಲ್ಲಿ ಸಫಲರಾದರೆ, ಫಲಿತಾಂಶಗಳನ್ನು ಊಹಿಸಿಕೊಳ್ಳಿ. ನಾನು ಗುಜರಾತ್ ನಲ್ಲಿದ್ದಾಗ ನಾವು ಚೆಕ್ ಡ್ಯಾಂಗಳನ್ನು ನಿರ್ಮಿಸುವ ಬಗ್ಗೆ ಮಾತನಾಡಿದೆವು. ನಾನು ಸೂರತ್ ನ ಎಲ್ಲ ಜನರನ್ನು ಅದರೊಂದಿಗೆ ಕೈಜೋಡಿಸುವಂತೆ ಮಾಡಿದೆ. ನೀವೆಲ್ಲರೂ ಅದನ್ನು ಸಾಧಿಸುವಲ್ಲಿ ನನಗೆ ಸಹಾಯ ಮಾಡಿದ್ದೀರಿ. ಮತ್ತು ಗುಜರಾತ್ ನಲ್ಲಿ, ನಾವು ಚೆಕ್ ಡ್ಯಾಮ್ ನ ಸಂಪೂರ್ಣ ಯೋಜನೆಯನ್ನು ರೂಪಿಸಿದ್ದೆವು. ಪರಿಣಾಮವಾಗಿ, ನೆಲದಿಂದ ನೀರಿನ ಮಟ್ಟವು ಹೆಚ್ಚಾಯಿತು. ನೀರಿನ ಮಟ್ಟವು ಹೆಚ್ಚಾದಾಗ, ಭೂಮಿಯ ಬೆಲೆಯೂ ಹೆಚ್ಚಾಯಿತು. ಈಗ ನಾವು ಪ್ರತಿ ಜಿಲ್ಲೆಯಲ್ಲಿ 75 ಕೊಳಗಳನ್ನು ನಿರ್ಮಿಸಬೇಕಾಗಿದೆ. ಅದು ಯಾವುದಾದರೂ ಸಣ್ಣ ಅಥವಾ ಸಾಮಾನ್ಯ ಕೊಳವಾಗಬಾರದು. ಇದು ಪ್ರವಾಸೋದ್ಯಮದ ಕೇಂದ್ರವಾಗಬೇಕು, ಆಕರ್ಷಣೆಯ ಕೇಂದ್ರವಾಗಬೇಕು. ಕೊಳಗಳು ಹೇಗಿರಬೇಕು ಎಂದರೆ ಗ್ರಾಮದ ಹಿರಿಯರು ಸೂರ್ಯ ಮುಳುಗುತ್ತಿದ್ದಂತೆಯೇ ಅಲ್ಲಿಗೆ ಹೋಗಬೇಕೆಂದು ಭಾವಿಸಬೇಕು. ಪ್ರತಿ ಜಿಲ್ಲೆಯಲ್ಲಿ ನಮಗೆ 75 ಕೊಳಗಳ ಅಗತ್ಯವಿದೆ. ‘ಆಜಾದಿ ಕಾ ಅಮೃತ್ ಮಹೋತ್ಸವ’ದಂದು ನೀವು 5 ಜಿಲ್ಲೆಗಳು, 10 ಜಿಲ್ಲೆಗಳು ಅಥವಾ 15 ಜಿಲ್ಲೆಗಳಾಗಿರಲಿ, ಕೊಳಗಳನ್ನು ನಿರ್ಮಿಸುವ ಜವಾಬ್ದಾರಿಯನ್ನು ತೆಗೆದುಕೊಳ್ಳಬಹುದೇ? ಮತ್ತು ಈ ವರ್ಷದ ಆಗಸ್ಟ್ 15ರ ಮೊದಲು ನೀವು ಏನನ್ನಾದರೂ ಮಾಡಬಹುದೇ? ನೀವು ಇಲ್ಲಿ ಕಾರ್ಖಾನೆಗಳನ್ನು ಸ್ಥಾಪಿಸುವ ಬಗ್ಗೆ ಮಾತನಾಡುತ್ತಿದ್ದೀರಿ ಎಂದು ನೀವು ಯೋಚಿಸುತ್ತಿರಬಹುದು. ಆದರೆ ಮೋದಿ ಸಾಹೇಬರು ನಿಮ್ಮನ್ನು ನೀವು ಎಲ್ಲಿಂದ ಬಂದಿದ್ದಿರೋ ಅಲ್ಲಿಗೆ ಕಳುಹಿಸುತ್ತಿದ್ದಾರೆ. ಆದರೆ, ಇದು ನಮ್ಮ ಬೇರುಗಳ ಶಕ್ತಿ. ನಾವು ಇಂದು ಪ್ರವರ್ಧಮಾನಕ್ಕೆ ಬರಲು ಕಾರಣವೆಂದರೆ ನಮ್ಮ ಬೇರುಗಳು ಬಲವಾಗಿವೆ. ಆ ಬೇರುಗಳು ಒಣಗದಂತೆ ಬಲಪಡಿಸಲು ನಾವು ಏನನ್ನಾದರೂ ಯೋಚಿಸಬಹುದೇ? ಮತ್ತು ಇದು ತಂತ್ರಜ್ಞಾನ, ಆಧುನಿಕತೆಯ ವ್ಯಾಪ್ತಿಯನ್ನು ಸಹ ಒಳಗೊಂಡಿದೆ ಮತ್ತು ವಿಶ್ವ ಮಾರುಕಟ್ಟೆಯನ್ನು ಸೆರೆಹಿಡಿಯುವ ಶಕ್ತಿಯನ್ನು ಹೊಂದಿದೆ. ಗುಣಮಟ್ಟದ ಕೃಷಿ ಉತ್ಪನ್ನಗಳು ಮತ್ತು ಆಹಾರ ಸಂಸ್ಕರಣೆ ಒಂದು ದೊಡ್ಡ ಶಕ್ತಿಯಾಗಿದೆ. ನಾನು ಗುಜರಾತಿನಲ್ಲಿ ಆಯುರ್ವೇದಕ್ಕೆ ಸಂಬಂಧಿಸಿದ ಒಂದು ಪ್ರಮುಖ ಶೃಂಗಸಭೆಯನ್ನು ಈಗಷ್ಟೇ ನಡೆಸಿದ್ದೇನೆ. ವಿಶ್ವದಲ್ಲಿ ಭಾರತದ ಆಯುರ್ವೇದಕ್ಕೆ ಬೇಡಿಕೆ ಹೆಚ್ಚುತ್ತಿದೆ. ಕೊರೊನಾ ನಂತರ ಇದು ಇನ್ನೂ ಹೆಚ್ಚಾಗಿದೆ. ಕೆಲವು ಯುವಕರು ಆಯುರ್ವೇದ ಕ್ಷೇತ್ರದಲ್ಲಿ ಉತ್ತಮ ನವೋದ್ಯಮಗಳನ್ನು ಸ್ಥಾಪಿಸಿರುವುದನ್ನು ನಾನು ನೋಡಿದ್ದೇನೆ. ಈ ಕ್ಷೇತ್ರವನ್ನು ಪ್ರವೇಶಿಸುವ ಮೂಲಕ ನಾವು ಜಗತ್ತಿಗೆ ಸಮಗ್ರ ಆರೋಗ್ಯ ರಕ್ಷಣೆಯಲ್ಲಿ ಮುಂದಾಳತ್ವ ವಹಿಸಬಹುದೇ? ಸೂರತ್, ಅಹ್ಮದಾಬಾದ್ ಮತ್ತು ಬರೋಡಾ ನಗರಗಳಿಂದ ಹೊರಗೆ ಹೋಗುವ ಮೂಲಕವೂ ನಾವು ಹೊಸ ಆರ್ಥಿಕ ಸಾಮ್ರಾಜ್ಯವನ್ನು ಸೃಷ್ಟಿಸಬಹುದಾದ ಅನೇಕ ವಲಯಗಳಿವೆ. ಮತ್ತು ನಾನು ನಿಮಗಾಗಿ ಮತ್ತೊಂದು ವಿನಂತಿಯನ್ನು ಮಾಡುತ್ತೇನೆ. ನೀವು ಏನೇ ಮಾಡಿದರೂ, ನೀವು ಏನೇ ನಿರ್ಧರಿಸಿದರೂ ದಯವಿಟ್ಟು ಪ್ರಮುಖ ನಗರಗಳಿಂದ ದೂರವಿರಿ. 24 ಗಂಟೆಗಳ ಕಾಲ ವಿದ್ಯುತ್ ಒದಗಿಸುವ ಜ್ಯೋತಿಗ್ರಾಮ ಯೋಜನೆಯನ್ನು ನಾನು ಪ್ರಾರಂಭಿಸಿದಾಗ, ಕೆಲವು ಹುಡುಗರು ಬಾವುಟಗಳೊಂದಿಗೆ ಪ್ರತಿಭಟಿಸಲು ಹೊರಗೆ ಬಂದರು. ಕತ್ತಲೆಯಲ್ಲಿ ಜನರು ಹೇಗೆ ಸಮಯವನ್ನು ಕಳೆಯುತ್ತಾರೆ ಎಂದು ಅವರಿಗೆ ತಿಳಿದಿರಲಿಲ್ಲ. ಸೂರತ್‌ನಲ್ಲಿ ವಜ್ರದ ಹೊಳಪು ನೀಡುವ ಬೆಂಚುಗಳಿದ್ದು, ಪ್ರತಿ ಇಕ್ಕಟ್ಟಾದ ಗುಡಿಸಲುಗಳಲ್ಲಿ ಸುಮಾರು 25 ಜನರು ವಾಸಿಸುತ್ತಿದ್ದರು ಎಂದು ನನಗೆ ನೆನಪಿದೆ. ಜ್ಯೋತಿಗ್ರಾಮ ಯೋಜನೆ ಬಂದು 24 ಗಂಟೆ ವಿದ್ಯುತ್‌ ಸಿಗುತ್ತಿದೆ ಎಂದ ಅವರು, ಈಗ 24 ಗಂಟೆಯೂ ವಿದ್ಯುತ್‌ ಸಿಗುತ್ತಿದ್ದು, ಭಾವನಗರ ಜಿಲ್ಲೆ ಅಥವಾ ಅಮ್ರೇಲಿ ಜಿಲ್ಲೆಗೆ ಹೋಗಿ ಪೀಠ ಸ್ಥಾಪಿಸಲು ಏಕೆ ಸಾಧ್ಯವಾಗಲಿಲ್ಲ? ಅನೇಕ ಜನರು ಹಳ್ಳಿಗಳಿಗೆ ಹಿಂತಿರುಗಿ ಬೆಂಚು ಹಾಕಿದರು. ಅವರು ತಮ್ಮ ಮನೆಯ ಕೆಲಸದ ಜತೆಗೆ ಕೃಷಿ ಮಾಡುತ್ತಿದ್ದರು; ಅದೇ ಸಮಯದಲ್ಲಿ ವಯಸ್ಸಾದ ಪೋಷಕರಿಗೆ ಸೇವೆ ಸಲ್ಲಿಸುತ್ತಾರೆ ಮತ್ತು ಅವರ ಬಿಡುವಿನ ವೇಳೆಯಲ್ಲಿ, ಅವರು ವಜ್ರಗಳಿಗೆ ಹೊಳಪು ನೀಡುವ ಕೆಲಸ ಮಾಡಿತ್ತಾರೆ. ಅವರಿಗೆ ಲಾಭವಾಯಿತೋ ಇಲ್ಲವೋ? 24 ಗಂಟೆಗಳ ಕಾಲ ವಿದ್ಯುತ್ ಲಭ್ಯತೆಯೊಂದಿಗೆ ಉಂಟಾದ ಬದಲಾವಣೆಯು ಪಾಲಿಶಿಂಗ್ ಬೆಂಚ್ ಅನ್ನು ಗುಜರಾತ್ ನ ಹಳ್ಳಿಗಳಿಗೆ ಸ್ಥಳಾಂತರಿಸಲು ಕಾರಣವಾಯಿತು. ನೀವು ಇದನ್ನು ನನ್ನ ಕಣ್ಣಮುಂದೆ ಮಾಡಿದ್ದೀರಿ. ಮತ್ತು ಅದಕ್ಕಾಗಿಯೇ ನಾನು ನಿಮ್ಮನ್ನು ಹೊಗಳುವುದನ್ನು ನಿಲ್ಲಿಸಲು ಸಾಧ್ಯವಿಲ್ಲ. ಅದಕ್ಕಾಗಿಯೇ ನಾನು ಇಂದು ಹೇಳುತ್ತಿದ್ದೇನೆ, ನೀವು ನಿರ್ಧರಿಸಬೇಕು ಮತ್ತು ಕೆಲಸ ಮಾಡಲು ಪ್ರಾರಂಭಿಸಬೇಕು. ಗುಜರಾತ್ ನ ಅಗ್ರ 15-20 ನಗರಗಳಲ್ಲಿ ಅಲ್ಲ, ಆದರೆ ಸಣ್ಣ ನಗರಗಳು, ಪಟ್ಟಣಗಳು ಮತ್ತು ಹಳ್ಳಿಗಳಲ್ಲಿ. ಹೂಡಿಕೆಯಲ್ಲಿ ಉಳಿತಾಯವಾಗಲಿದೆ. ಭೂಮಿ ಅಗ್ಗವಾಗಲಿದೆ; ಕಟ್ಟಡಗಳು ಅಗ್ಗವಾಗಲಿವೆ; ಕಾರ್ಮಿಕರು ಅಗ್ಗವಾಗುತ್ತಾರೆ ಮತ್ತು ಗುಜರಾತ್ ವಿಸ್ತರಿಸುತ್ತದೆ. ಅಭಿವೃದ್ಧಿಯ ವ್ಯಾಪ್ತಿ ಹೆಚ್ಚಾಗುತ್ತದೆ ಮತ್ತು ಅಂತಹ 25 ರಿಂದ 30 ಸಣ್ಣ ಪಟ್ಟಣಗಳನ್ನು ಆಯ್ಕೆ ಮಾಡಿ ಅವುಗಳಲ್ಲಿ ಕೆಲಸ ಮಾಡುವ ಸಮಯ ಇದಾಗಿದೆ. 30 ವರ್ಷಗಳ ಹಿಂದೆ ಸೂರತ್ ನ ಹೆಸರನ್ನು ಯಾರು ಕೇಳಿದ್ದರು? ಆದರೆ ಈಗ ಅದು ಮುಂದಕ್ಕೆ ಹೋಗಿದೆಯೇ ಅಥವಾ ಇಲ್ಲವೇ? ಅಂತೆಯೇ, ನಾನು ಸಣ್ಣ ಪಟ್ಟಣಗಳನ್ನು ಅಭಿವೃದ್ಧಿಪಡಿಸಬೇಕಾಗಿದೆ. ನಗರದ ಪಕ್ಕದಲ್ಲಿ ಒಂದು ಹೊಸ ನಗರವು ಬರಬಹುದು. ಹಾಗಾದರೆ ನೀವು ಈ ಶೃಂಗಸಭೆಗಾಗಿ ಒಟ್ಟುಗೂಡಿದಂತೆ ಈ ದಿಕ್ಕಿನಲ್ಲಿ ಯೋಚಿಸಬಲ್ಲಿರಾ? ಅದು ಶೈಕ್ಷಣಿಕ ಪ್ರಪಂಚ, ವ್ಯವಹಾರ ವಲಯ ಅಥವಾ ಫಿನ್ಟೆಕ್ ಆಗಿರಲಿ, ನಾನು ದೀರ್ಘಕಾಲೀನ ಯೋಜನೆಯ ಬಗ್ಗೆ ನಿಮ್ಮೊಂದಿಗೆ ಮಾತನಾಡಲು ಬಯಸುತ್ತೇನೆ. ಏಕೆಂದರೆ ನಾನು ನಿಮ್ಮನ್ನು ಬಲ್ಲೆ ಮತ್ತು ನಂಬುತ್ತೇನೆ. ನಾನು ನಿಮಗೆ ಕೆಲಸವನ್ನು ನಿಯೋಜಿಸುತ್ತೇನೆ ಏಕೆಂದರೆ ನಾನು ನಿಮ್ಮನ್ನು ನಂಬುತ್ತೇನೆ. 10 ರಲ್ಲಿ 2 ಕೆಲಸಗಳು ಉಳಿದಿದ್ದರೂ, ಕನಿಷ್ಠ 8 ಕೆಲಸಗಳನ್ನು ಮಾಡಲಾಗುತ್ತದೆ ಮತ್ತು ನೀವು ಅದನ್ನು ಖಂಡಿತವಾಗಿಯೂ ಮಾಡುತ್ತೀರಿ. ಇತರರು ಅದನ್ನು ಮಾಡುವುದಿಲ್ಲ, ಅದಕ್ಕಾಗಿಯೇ ನಾನು ನಿಮಗೆ ಹೇಳುತ್ತೇನೆ. ‘ಮೋದಿ ಸಾಹೇಬ್, ನಾನು ಅದನ್ನು ಮಾಡಲು ಬಯಸುವುದಿಲ್ಲ’ ಎಂದು ನೀವು ಹೇಳಿದರೆ, ನಾನು ಅದನ್ನು ಕೇಳುವುದನ್ನು ನಿಲ್ಲಿಸುತ್ತೇನೆ. ಆದರೆ ನೀವು ಹಾಗೆ ಮಾಡಿದರೆ, ನಾನು ಖಂಡಿತವಾಗಿಯೂ ಅದನ್ನು ಮಾಡಲು ನಿಮ್ಮನ್ನು ಪ್ರೇರೇಪಿಸುತ್ತೇನೆ. ನೀವು ಮಾಡದಿದ್ದರೆ, ನಾನು ಮಾಡುವುದಿಲ್ಲ ಮತ್ತು ನೀವು ಇದನ್ನು ಕೇಳುತ್ತಿದ್ದೀರಿ ಏಕೆಂದರೆ ನೀವು ಕೆಲಸವನ್ನು ಮಾಡುತ್ತೀರಿ. ಇವತ್ತಿನವರೆಗೂ ಏನು ಮಾಡಬೇಕೆಂದು ನಾನು ನಿಮ್ಮನ್ನು ಕೇಳಿಕೊಂಡೆನೋ, ಅದೆಲ್ಲವನ್ನೂ ನೀವು ಮಾಡಿದ್ದೀರಿ. ಅದಕ್ಕಾಗಿಯೇ ನಾನು ನಿಮ್ಮಿಂದ ಹೊಸ ನಂಬಿಕೆಯೊಂದಿಗೆ ನಿರೀಕ್ಷೆಗಳನ್ನು ಹೊಂದಿದ್ದೇನೆ. ಸ್ನೇಹಿತರೇ. ಈಗ ನಾವು ಜಾಗತಿಕವಾಗಿ ಯೋಚಿಸಬೇಕಾಗಿದೆ. ನಾವು ಸಣ್ಣದಾಗಿ ಯೋಚಿಸಲು ಸಾಧ್ಯವಿಲ್ಲ. ಹಿಂತಿರುಗಿ ನೋಡುವುದೇ ಇಲ್ಲ. ಮತ್ತು ನಮ್ಮ ಯುವಕರು ಪ್ರಶಂಸನೀಯ ಕೆಲಸವನ್ನು ಮಾಡಿದ್ದಾರೆ ಎಂದು ನಾನು ನಂಬುತ್ತೇನೆ. ಕುಟುಂಬಗಳ ಮೂರನೇ ತಲೆಮಾರಿನವರು ಈಗ ಅಧ್ಯಯನದಲ್ಲಿ ನಿಜವಾಗಿಯೂ ಉತ್ತಮವಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ನಿಮ್ಮ ನಗರದಿಂದ ಅನೇಕ ಹುಡುಗರು ನನ್ನನ್ನು ಭೇಟಿಯಾಗಲು ಬರುತ್ತಾರೆ. ಅವರನ್ನು ಭೇಟಿಯಾಗಲು ನಾನು ಯಾವಾಗಲೂ ತುಂಬಾ ಸಂತೋಷಪಡುತ್ತೇನೆ. ಅವರು ಸಂಪೂರ್ಣವಾಗಿ ಹೊಸ ಆಲೋಚನೆಗಳೊಂದಿಗೆ ಬರುತ್ತಾರೆ. ಅವರು ಆವಿಷ್ಕಾರ ಮಾಡುವ ಬಯಕೆಯೊಂದಿಗೆ ಮುಂದೆ ಬರುತ್ತಾರೆ. ಹೊಸ ಕಲಿಕೆಯ ಪ್ರವೃತ್ತಿಗಳನ್ನು ಹೊಂದಿರುವ ಮಕ್ಕಳೂ ಇದ್ದಾರೆ. ಇದು ದೊಡ್ಡ ಆಸ್ತಿಯಾಗಿದೆ. ಈ ಶೃಂಗಸಭೆಯು ಪ್ರತಿ 2 ವರ್ಷಗಳಿಗೊಮ್ಮೆ ನಡೆದರೂ, ಅವುಗಳನ್ನು ಗಮನದಲ್ಲಿಟ್ಟುಕೊಂಡು ನಾವು ಈ ಶೃಂಗಸಭೆಯನ್ನು ಮುಂದಕ್ಕೆ ಕೊಂಡೊಯ್ಯಬೇಕು. ಆದರೆ ಒಂದು ವರ್ಷದ ಮಧ್ಯದಲ್ಲಿ, ನಾವು ರಚಿಸಿದ ಗುಂಪು ನೀಡಿದ ಒಳನೋಟಗಳ ಮೇಲೆ ನಾವು ಕೆಲಸ ಮಾಡಬಹುದು ಮತ್ತು ಅವರ ಆಲೋಚನೆಗಳೊಂದಿಗೆ ಮುಂದುವರಿಯಬಹುದು. ನಾವು 8 ರಿಂದ 10 ದೊಡ್ಡ ಆಲೋಚನೆಗಳಲ್ಲಿ ಕೆಲಸ ಮಾಡಬಹುದು ಮತ್ತು ನಮ್ಮ ಅತ್ಯುತ್ತಮವಾದದ್ದನ್ನು ನೀಡಬಹುದು. ಮತ್ತು ಎರಡು ವರ್ಷಗಳ ನಂತರ ನಾವು 10 ಹೊಸ ಆಲೋಚನೆಗಳನ್ನು ಆಯ್ಕೆ ಮಾಡಬಹುದು. ಆದ್ದರಿಂದ ನಿಮ್ಮ ಇಡೀ ತಂಡವು ಹೊಸ ಚಿಂತನ ಮಂಥನ ತಂಡವಾಗಿದೆ ಎಂದು ನನಗೆ ಖಾತ್ರಿಯಿದೆ. ಇದು ಭವಿಷ್ಯದ ಆಲೋಚನೆಗಳನ್ನು ಹೊಂದಿರುವ ತಂಡವಾಗಿದೆ. ತಂತ್ರಜ್ಞಾನವನ್ನು ಉತ್ತಮವಾಗಿ ಬಳಸಿಕೊಳ್ಳುವ ತಂಡವಾಗಿದೆ. ನಾನು ನಿಮಗೆ ಶುಭ ಹಾರೈಸುತ್ತೇನೆ. ನಿಮ್ಮೆಲ್ಲರೊಂದಿಗೆ ಮಾತನಾಡಲು ನನಗೆ ಅವಕಾಶ ಸಿಕ್ಕಿದ್ದಕ್ಕೆ ನಾನು ಆಭಾರಿಯಾಗಿದ್ದೇನೆ. ನಾನು ನನ್ನ ಮನಸ್ಸಿನಿಂದ ಮಾತನಾಡಲು ಸಾಧ್ಯವಾಯಿತು. ಅದರಿಂದ ನಿಮಗೆ ಸಾಧ್ಯವಾದಷ್ಟು ತೆಗೆದುಕೊಳ್ಳಿ. ರಾಮ್-ರಾಮ್, ನಿಮ್ಮನ್ನು ಮತ್ತೆ ಭೇಟಿಯಾಗೋಣ. ಹಕ್ಕು ನಿರಾಕರಣೆ: ಇದು ಪ್ರಧಾನಮಂತ್ರಿ ಅವರ ಭಾಷಣದ ಅಂದಾಜು ಅನುವಾದವಾಗಿದೆ. ಮೂಲ ಭಾಷಣವನ್ನು ಹಿಂದಿಯಲ್ಲಿ ನೀಡಲಾಗಿದೆ.